Beste norske nummer 39: – Det er nitrist
– Det er nitrist. Det er ikke mye mer å si om det. Vi hadde forhåpninger til Marte (Olsbu) og Kaia (Wøien Nicolaisen) som er våre beste skyttere, men det går ikke. Det blir for mye bom, og da er det kjørt, sier Stian Eckhoff. – Jeg er skuffet. Jeg føler at jeg har gjort alt jeg kan for å komme i form, jeg har skutt masse og brukt mye tid med geværet. Så får jeg det ikke til, sier Tiril Eckhoff til VG. Hun ble til slutt nummer 39 med fire bom. Nicolaisen ble nummer 43 med tre bomskudd, Olsbu 50 med fem bom - og Fanny Horn Birkeland endte som nummer 63, også hun med fem bom. Om to dager skal skiskytterjentene ut og gå stafett. – Jeg er litt spent på den nå. Men vi skal ikke glemme at vi trenger ikke gå lenger enn til verdenscupen i Ruhpolding for å finne en stafett hvor vi virkelig fikk det til. Men skyting handler om trygghet, og vi har en kjempejobb å gjøre de neste dagene, sier Stian Eckhoff.Laura Dahlmeier (23) er i ferd med å bli VM-dronningen i Østerrike. Onsdag tok hun sitt tredje gull. – Er det gullskuddet?, spurte Andreas Stabrun Smith seg under NRKs sending. Da hadde Laura Dahlmeier truffet på fire skudd, og skulle fyre av det femte på den siste serien. I målområdet stod Koukalova og fulgte med. Hun hadde truffet 19 av 20, men hennes tyske konkurrent gikk raskere i det trå påskeføret i Hochfilzen. Dahlmeier traff, og kostet på seg et fornøyd smil mens hun festet skistavene og satte igang en lynrask sisterunde. Dermed sikret Dahlmeier seg sitt tredje gull, etter gull på jaktstart og mix-stafett, mens Koukalova tok sitt andre sølv. Italienske Alexia Runggaldier tok en overraskende bronse på normaldistansen på det som ble nok en skuffende norsk dag. Beste norske ble Tiril Eckhoff med en 39. plass. Videre fulgte Kaia Wøie Nicolaisen på en 47. plass, Marte Olsbu som nummer 58 og Fanny Horn Birkeland på en 63. plass. Totalt pådro de fire norske seg 17 ekstraminutter. Fanny Horn Birkeland, som sannsynligvis kjemper med Hilde Fenne om en kamp på stafettlaget, skjøt seg fullstendig bort. En grov bom på første skyting ble fulgt opp av tre bom på tredje skyting. – Totalt sett er det ikke bra nok. Fem bom og langt ned på resultatlisten, sa hun til VG like etter målgang i Hochilzen. Sølv-Domratsjeva: Om Bjørndalen: – Han har vært en utrolig støtteDet var Gabriela Koukalova, Laura Dahlmeier og Kasia Mäkäräinen som utgjorde favoritt-trioen før start. Førstnevnte bommet en gang på første skyting, men skjøt fullt hus på de siste tre. – Her går hun for medalje, og kanskje gull. Men her må hun presse alt hun kan, for Dahlmeier kommer til å gå denne bakken fort, kommenterte Torgeir Bjørn for NRK, mens tsjekkiske Koukalova kjempet seg opp den siste bakken før mål. Tsjekkeren måtte erkjenne at sølv ble resultatet da Dahlmeier traff på sine ti siste skudd. Se også: Dahlmeier og Koukalova kjempet om gulletTiril Eckhoff hadde en 13. og 30. plass å vise til fra sprinten og jaktstarten så langt i VM. Hun ville imidlertid ikke høre snakk om noen fiasko. 26-åringen fra Bærum leverte en lynrask førsterunde før første liggende. Der bommet Eckhoff to ganger. Like etter fulgte Marte Olsbu opp med tre kantbom på sin første liggende. – Nå er det helt kjørt egentlig, kommenterte Ola Lunde for NRK. – Det var en dårlig start for Norges del, supplerte Andreas Stabrun Smith, i startfasen av en bekmørk Norsk dag i Hochfilzen.
Tiril Eckhoff (26) ble nummer 39, og sto for Norges beste plassering på VM-normalen. Trener Stian Eckhoff innrømmer at skiskytterjentene har en stor jobb foran seg for å greie å løfte seg opp igjen til stafetten.